stanford-oval/wikipedia huggingface dataset:
Miguel Ángel Nadal

Miguel Ángel Nadal
Miguel Ángel Nadal Homar (s. 28. heinäkuuta 1966 Manacor, Mallorca, Baleaarit) on espanjalainen jalkapalloilija. Hän oli pelipaikaltaan keskikenttäpelaaja mutta pelasi uransa viimeisinä vuosina myös keskuspuolustajana.
Nadal edusti urallaan RCD Mallorcaa kahteen otteeseen vuosina 1987–1991 ja 1999–2005 ja FC Barcelonaa vuosina 1991–1998. Espanjan maajoukkueessa hän pelasi 62 maaottelua vuosina 1991–2002 ja teki niissä kolme maalia. Hän pelasi kolme ottelua MM-kilpailuissa 1994, kaksi ottelua EM-kilpailuissa 1996, kaksi ottelua MM-kilpailuissa 1998 ja neljä ottelua MM-kilpailuissa 2002.
Nadal on tennispelaaja Rafael Nadalin setä sekä Rafaelin valmentajan ja entisen tennispelaajan Toni Nadalin veli.
Kotilampi (Viitasaari)

| Kotilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°13′11″N, 25°20′12″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen pohjoisosan alue (14.43)
Laskuoja:  oja Peurapuroon 
Järvinumero:  14.437.1.026
Mittaustietoja
Pinnankorkeus:  143,9 m  
Pituus:  360 m  
Leveys:  90 m  
Rantaviiva:  0,827 km  
Pinta-ala:  1,385 ha  
Tilavuus:  0.000039 km³ 
Keskisyvyys:  2,8 m  
Suurin syvyys:  3,8 m  
Saaria:  ei saaria 
 fiKotilampi 
Kotilampi  on Keski-Suomessa Viitasaarella  Kotvalan lähellä sijaitseva lampi.
Maantietoa

Lampi on 360 metriä pitkä, 90 metriä leveä, ja sen pinta-ala on 1,4 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 38 800 kuutiometriä. Sen keskisyvyys on 2,8 metriä ja suurin syvyys on 3,8 metriä. Sen rantaviivan pituus on 850 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen pohjoisosan alueella (14.43), jonka Komujoen valuma-alueeseen (14.437) se kuuluu. Lammen vedenpinnan korkeus on 143,9 metriä mpy.
Krister Mähönen

| Krister Mähönen> Henkilötiedot |
| --- | --- |
Syntynyt: 30. tammikuuta 1992 (ikä 32) Vahto, Suomi
Kansalaisuus:   Suomi
Jääkiekkoilija
Pelipaikka:  hyökkääjä
Maila:  vasen
Pituus:  184 cm
Paino:  87 kg
Seura
Seura:  HCIK
Sarja:  Suomi-sarja
Pelinumero:  13
Pelaajaura
Pääsarjaura:  2012–
Aik. seurat:  TPS (SML)
Krister Henrik Mähönen (s. 30. tammikuuta 1992 Vahto) on suomalainen jääkiekkoilija, joka pelaa Suomi-sarjajoukkue HC Indians Kaarinassa.
Ura > Seuraura

Mähönen on Kiekko-67:n kasvatti, mutta pelasi myöhemmät juniorivuotensa kuitenkin Turun Palloseurassa. Hän oli kaudella 2007–2008 joukkueen C-nuorten paras pistemies ja maalintekijä runkosarjassa tehoilla 12+11=23 sekä paras pistemies ja syöttäjä pudotuspeleissä tehoilla 3+6=9. Mähönen voitti kauden päätteeksi C-nuorten SM-pronssia. Kaudella 2008–2009 hän oli TPS:n B-nuorten paras maalintekijä 12 osumallaan. Kaudella 2011–2012 Mähönen oli TPS:n A-nuorten toiseksi paras pistemies ja maalintekijä Artturi Lehkosen jälkeen tehoilla 17+21=38.
Kaudella 2012–2013 Mähönen debytoi TPS:n SM-liigajoukkueessa, jossa hän pelasi 12 runkosarjaottelua tehden yhden syöttöpisteen. Mähönen pelasi harjoiskaudella kolme European Trophy -ottelua, mutta ensimmäisen SM-liigaottelunsa hän pelasi 24. marraskuuta 2012 Espoo Bluesia vastaan, jolloin Mähönen sai jääaikaa 6.36 minuuttia. Kauden 2013–2014 kynnyksellä, syyskuussa 2013 hän teki 1+1-vuotisen SM-liigasopimuksen TPS:n kanssa. Mähönen pelasi SM-liigan varsinaisen tulokaskautensa aikana 30 runkosarjaottelua tehopistein 3+1=4. Hän avasi maalitilinsä kahdella osumalla 14. helmikuuta 2014 Helsingin IFK:ta vastaan. Mähösen osumista ensimmäinen jäi TPS:n 4–1-voittoon päättyneen ottelun ratkaisumaaliksi. Hän pelasi kauden aikana myös kolme ottelua lainalla Mestis-joukkue Kiekko-Vantaassa marraskuussa 2013.
Mähönen siirtyi kaudeksi 2014–2015 vuoden mittaisella sopimuksella Mestis-joukkue TuToon. Hänen sopimuksensa purettiin kuitenkin jo harjoituskaudella syyskuun 2014 alussa. Pari viikkoa myöhemmin Mähönen siirtyi vuoden mittaisella sopimuksella Suomi-sarjan nousijajoukkue HC Indians Kaarinan riveihin. Hän oli joukkueenparas pistemies ja maalintekijä tehoilla 19+15=34.
Ura > Maajoukkueura

Mähönen on pelannut kolme poikien maaottelua.
Morten Green

| Morten Green |
| --- | --- |

Henkilötiedot
Syntynyt: 19. maaliskuuta 1981 Hørsholm, Tanska
Kansalaisuus:   Tanska
Jääkiekkoilija
Pelipaikka:  vasen laitahyökkääjä
Maila:  vasen
Pituus:  183 cm
Paino:  88 kg
Seura
Seura:  Hannover Scorpions
Sarja:  DEL
Pelaajaura
Pääsarjaura:  1996–
Aik. seurat:  Rungsted IK Leksands IF IF Troja-Ljungby MODO Hockey Malmö Redhawks
Morten Green (s. 19. maaliskuuta 1981 Hørsholm, Tanska) on tanskalainen jääkiekkoilija, joka edustaa DEL-joukkue Hannover Scorpionsia.
Kuin tuhka tuuleen

| Kuin tuhka tuuleen Reijo Kallio |
| --- | --- | --- |

Kuin tuhka tuuleen
Studioalbumin tiedot
 Julkaistu: 1982
 Formaatti: LP-levy
 Kesto: 43.56
 Levy-yhtiö: CBS
Reijo Kallion muut julkaisut
| Viikonloppuisä 1980 | Kuin tuhka tuuleen 1982 | Minä toivon 1982 |
Kuin tuhka tuuleen on suomalaisen Reijo Kallion studioalbumi vuodelta 1982.
Kappaleet

Kuin tuhka tuuleen – 3.58
Tyttö ja pursi – 3.41
Löysit takaisin luokseni tien – 3.23
Kevät elämän – 3.48
Kyllä yläkerran pojat meistä huolta pitää – 3.15
Heinäkuun yö – 3.47
Pettymys – 4.01
Rakkauden kesä – 3.07
Että sinut juuri kohtasin – 2.45
Sinua sinua ainoastaan – 2.37
Tähdet – 3.09
Kesärakkaus – 3.06
En erota ois tahtonut – 3.14
Moombahton

| Moombahton |
| --- | --- |
Alkuperä:  dutch house, electro house, reggaeton, house
Alkuperämaa:   Yhdysvallat
Kehittymisen ajankohta:  2000-luvun loppu, 2010-luvun alku
Tyypillisiä soittimia:  rumpukone, kosketinsoitin, tietokone, sampleri, sekvensseri, syntetisaattori
Kehittyneitä tyylilajeja / suuntauksia:  Fuusiogenret: moombahstyle Kehittyneet tyylilajit: moombahcore
Moombahton on yhdysvaltalaisen DJ:n ja tuottajan Dave Nadan Washington D.C.:ssä vuonna 2009 kehittämä musiikkityyli, joka yhdistää housemusiikkia ja reggaetonia. Musiikillisesti moombahton syntyi kun Nada (oik. David Villegas) soitti dutch house -alatyyliin kuuluvia tanssihittejä reggaetonin hitaammalla (108 bpm) rytmillä. Moombahtonille tyypillisiä elementtejä ovat tukevat bassoraidat, kaksiaskelinen syke ja nopeat rumpufillit. Toisinaan käytetään myös a cappella rap-sämplejä ja lähes aina kappaleissa on reggaeton-vaikutteita. Moombahton-artisteja ovat muun muassa Valentino Khan, Dillon Francis, Disgraceland, Jay Fay, Pickster One ja Bro Safari. Dave Nada tekee nykyisin musiikkia yhdessä Matt Nordstromin kanssa nimellä Nadastrom.
Micae Nguyễn Khắc Ngữ

Micae Nguyễn Khắc Ngữ (2. helmikuuta 1909 – 10. kesäkuuta 2009) oli katolisen kirkon vietnamilainen pappi. Hänet vihittiin papiksi 29. kesäkuuta 1934.
Nguyễn Khắc Ngữ toimi vuosina 1961–1997 Long Xuyênin hiippakunnan piispana Vietnamissa. Hän oli ensimmäinen virassaan; hänen seuraajansa oli Gioan Baotixita Bùi Tuần. Ennen kuolemaansa hän oli Antôn Nguyễn Văn Thiệnin ja Antonio Rosario Mennonnan jälkeen kolmanneksi vanhin elossa ollut katolisen kirkon piispa.
Kuma Games

Kuma Games on videopelien kehittäjä, joka on erikoistunut ilmaisiin ensimmäisen persoonan ammuntapeleihin, joissa tarkoitus on päästä erilaisia tasoja läpi. Yhtiö on tehnyt pelejä vuodesta 2004. Se on myös tuottanut peleistään muutamia machinima-elokuvia, etenkin The Dinohunters -pelistä.[lähde? ]
Alkuperäisten peliensä Kuma\War ja Dinohunters ohella he ovat tehneet televisio-ohjelmiin perustuvat pelejä kuten Dogfights, joka on tehty History Channelin kanssa yhteistyönä.[lähde? ]
Pelit

Kuma\War: Kuma\War -pelin toinen versio. Osan pelin kentistä ja tehtävistä on kopioitu oikeista taisteluista, mutta tämä peli on ensimmäisen persoonan ammuntapeli jota voi pelata myös kolmannen persoonan kuvakulmasta. Muutoksia vanhaan versioon ovat uudet kentät ja parempi grafiikka.
WWII\Vietnam: tehty History Channellin ohjelman ShootOut! pohjalta. Osat pelin kentistä on kopioitu suoraan ShootOut!-jaksoista. Kuten: Iwo Jima, The Tet Offensive, The Battle of the Bulge ja Embassy.
WWII Experience: sisältää kenttiä jotka ovat oikeista toisen maailmansodan taisteluista. Tehtäviä suoritetaan niin maalla, merellä kuin ilmassa.
National Blood Sport: Natsi-Saksa on vallannut Amerikan ja keksineet sairaan pelin jossa joko tapat tai tulet tapetuksi.
The Dinohunters: sijoittuu fiktiiviseen ohjelmaan Total Hunting Channel -kanavalla. Tuottajat ovat lähettäneet ryhmän aivopestyjä julkkiksia menneisyyteen metsästämään dinosauruksia. Ryhmässä on australialainen sijaisnäyttelijä Roger Wallaby, kantrilaulaja Harlan Davis, Brooklynissä asuva Shaw Jefferson ja heidän tuottajansa Candace ”Candy” Spencer.
Mobsters: peli joka pohjautuu The Biography Channellin ohjelmaan Mobsters. Jokainen pelin kenttä on samanlainen kuin jokaisen jakson esittelemä taistelu. Peli on alun perin tehty Spike TV:n ohjelmasta The Kill Point.
Dogfights: peli joka on tehty History Channellin samannimisestä ohjelmasta. Kentissä taistellaan toisen maailmansodan aikaisissa ilmataisteluissa.
Street Soccer: Kuma Gamesin ainoa peli jossa ei ole väkivaltaa. Pelissä ohjataan jalkapalloilijaa. Pelaajalla on taito, jonka avulla hän voi juosta seinää pitkin.
I,Predator: peli jossa tarkoituksena on selvitä mahdollisimman pitkään. Peli on tehty Discoveryn ohjelman Animal Planet pohjalta. Voit pelata niin puumana, leijonana, valkohaina, kuin myös antilooppina, ja muina näiden petojen saaliseläiminä.
Kuma War Classics: ohjattava neljän sotilaan ryhmää läpi erilaisten oikeiden taistelutilanteiden.
Kotilampi (Äänekoski)

| Kotilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°40′32″N, 25°54′56″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen eteläosan alue (14.41)
Laskupuro:  Vehkapuro Keiteleeseen 
Järvinumero:  14.411.1.019
Mittaustietoja
Pinnankorkeus:  101 m  
Pituus:  540 m  
Leveys:  160 m  
Rantaviiva:  1,186 km  
Pinta-ala:  5,897 ha  
Tilavuus:  0.000086 km³ 
Keskisyvyys:  1,46 m  
Suurin syvyys:  2,8 m  
Saaria:  ei saaria 
 fiKotilampi 
Kotilampi on Keski-Suomessa Äänekoskella Lohilahden lähellä sijaitseva lampi.
Maantietoa

Lampi on 540 metriä pitkä, 160 metriä leveä ja sen pinta-ala on 5,9 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 85 900 kuutiometriä eli. Sen keskisyvyys on 1,5 metriä ja suurin syvyys on 2,8 metriä. Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen eteläosan alueella (14.41), jonka Ala-Keiteleen lähi-alueeseen (14.411) se kuuluu. Lammen vedenpinnan korkeus on 101 metriä mpy.
Micael

Micael on muunnelma miehen etunimestä Mikael. Digi- ja väestötietoviraston mukaan Micael-nimisiä on ollut Suomessa vuoden 2019 loppuun mennessä alle 737 miestä ja alle 30 naista. Micaelin nimipäivää vietetään Mikaelin päivänä 29. syyskuuta.
Migueli

Migueli (1977)
Migueli (oik. Miguel Bernardo Bianquetti, s. 19. joulukuuta 1951 Ceuta, Espanja) on espanjalainen jalkapallopuolustaja, joka pelasi urallaan Cádiz CF ja FC Barcelonan riveissä sekä Espanjan jalkapallomaajoukkueessa.
Aiheesta muualla

Pelaaja profiili sportec.es (espanjaksi) (Arkistoitu – Internet Archive)
Pelaaja profiili maajoukkueessa (englanniksi)
Espanjan joukkue – Jalkapallon EM-kilpailut 1980
1 Arconada |
2 Alexanko |
3 Migueli |
4 Diego |
5 Uría |
6 Asensi |
7 Dani |
8 Cardeñosa |
9 Carrasco |
10 Quini |
11 Del Bosque |
12 Juanito |
13 Urruti |
14 Gordillo |
15 Olmo |
16 Santillana |
17 Satrústegui |
18 Saura |
19 Cundi |
20 Tendillo |
21 Zamora |
22 Artola |
Valmentaja Kubala
Kuluttajavirasto (Ruotsi)

| Kuluttajavirasto  |
| --- | --- |

Tehtävä:  kuluttajansuojaviranomainen
Ministeriö:  Finanssiministeriö
Päätoimi­paikka:   Karlstad
Pääjohtaja:  Cecilia Tisell, pääjohtaja
Aiheesta muualla
www.konsumentverket.se
Kuluttajavirasto (ruots. Konsumentverket) on Ruotsissa toimiva valtiollinen kuluttajaneuvontaan erikoistunut hallintoviranomainen. Sen toiminnasta vastaa finanssiministeriö.
Vastuualueet

Kuluttaja-asioista vastaavana hallintoviranomaisena Kuluttajaviraston tehtäviin kuuluu valvoa kuluttajan oikeuksia tukevien sääntöjen noudattamista sekä sitä, että kuluttajilla on mahdollisuus saada heille kuuluvaa tietoa. Se toimii myös muita viranomaisia konsultoivana viranomaisena kuluttajakysymyksissä.
Vastuualueet > Musta lista

Kuluttajaviraston tiedotusosasto julkisti verkossa listan yrityksistä, joiden toiminnasta kuluttajat ovat jättäneet eniten valituksia. Karlstadin hallinto-oikeuden alustavan, ja listan tuomitsevan päätöksen perusteella virasto poisti listan verkosta.
Organisaatio

Kuluttajaviraston ylin virkamies on titteliltään pääjohtaja. Viranomaisen toimintaa valvoo sisäisesti valvontaneuvosto. Pääjohtaja on myös Ruotsin kuluttaja-asiamies (konsumentombudsman, KO).
Kuluttajan Eurooppa (ruots. Konsument Europa) on Kuluttajaviraston alla toimiva erillinen yksikkö, jonka toimintaa rahoittaa Euroopan komissio. Kuluttajavirasto kuuluu Eurooppalaisen kuluttajakeskuksen verkostoon.
Viraston päätoimitilat sijaitsevat Karlstadissa, ja se työllistää noin 135 ihmistä. Karlstadissa pääkonttorin osoite on Tage Erlandergatan 8A, jossa sijaitsee myös Karlstad Congress Culture Centre.
Organisaatio > Pääjohtajat

1973–1976: Lars Ag
1976–1983: Sven Heurgren
1983–1988: Laila Freivalds
1989–2000: Axel Edling
2000–2006: Karin Lindell
2006–2007: Håkan Sandesjö
2007–2016: Gunnar Larsson
2016: Cecilia Tisell
Aiheesta muualla

Konsumentverketin sivusto (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Konsumentverket (Sverige)
Käännös suomeksi
Krisamis

| Krisamis> Κρίσαμις.Henkilötiedot |
| --- | --- |
Ammatti:  lääkäreitä
Muut tiedot
Aktiivisena:  n. 1000–900-luku eaa. ja 800–700-luku eaa., tai myyttisiä
    
Krisamis (m.kreik. Κρίσαμις, lat. Crisamis) oli usean antiikin kreikkalaisen lääkärin nimi asklepiadien suvussa.
Krisamis I

Krisamis oli Dardanoksen poika ja Kleomyttades I:n isä, ja Johannes Tzetzeen mukaan viidettä sukupolvea Asklepioksesta laskettuna. Jos hän oli historiallinen henkilö, hän ajoittuisi noin 1000–900-luvuille eaa.
Krisamis II

Krisamis oli Sostratos II:n poika ja Kleomyttades II:n isä, ja Tzetzeen mukaan yhdeksättä sukupolvea Asklepioksesta laskettuna. Jos hän oli historiallinen henkilö, hän ajoittuisi noin 800–700-luvuille eaa. Hänet mainitaan nimityksellä ”kuningas Krisamis”, mutta ei tiedetä, mitä maata hän olisi hallinnut. Joissakin antiikin lähteissä Krisamis ei ollut Kleomyttadeen vaan Theodoros II:n isä.
Konnuksen kanava

Konnuksen kanava
Konnuksen kanava on Vuoksen vesistössä Leppävirran reitillä Pohjois-Savossa sijaitseva sulkukanava Varkauden ja Kuopion välisellä syväväylällä, ja se yhdistää Kallaveden ja Unnukan. Paikalla on ollut kaikkiaan neljä eri kanavaa. Konnuksessa on nykyisin vierekkäin kolme eri sulkua. Kahden vanhimman sulun yli johtaa myös silta mutta uusimman, 1971 valmistuneen, sulun yli pääsee vain sulkuporttien kautta.
Ensimmäinen kanava

Ensimmäinen Konnuksen kanava rakennettiin vuosina 1836–1841 saman aikaan kuin lähellä sijaitseva Taipaleen kanava. Nämä kanavat olivat Suomen ensimmäiset valtion rakennuttamat sulkukanavat. Ensimmäisen Konnuksen kanavan pituus oli 366 metriä, putouskorkeus 0,6 metriä, leveys 13,6 metriä ja syvyys 2,15 metriä. Kanavassa oli yksi puurakenteinen sulku.
Toinen kanava

Toinen Konnuksen kanava rakennettiin vuosina 1865–1867 niin että sen sulku tuli vanhan kanavan sulun itäpuolelle. Rakennustöitä valvoi piiri-insinööri Lennart Forstén ja niitä johti insinööri Berndt Höök. Kanavauoman kaivu- ja louhintatyöt saatiin valmiiksi vuonna 1866 ja viimeksi rakennettiin kivestä sulku johon mahtui kaksi alusta kerralla. Kanavalla voitiin aloittaa liikenne kesäkuussa 1867 mutta erilaiset viimeistelytyöt jatkuivat vielä seuraavaan vuoteen. Kanavan rakentaminen tuli maksamaan kaikkiaan 272 000 markkaa.
Toisen Konnuksen kanavan pituus oli 267 metriä, putouskorkeus 0,6 metriä, leveys 7,7 metriä ja suurin syvyys 2,67 metriä. Kanavan sulun pituus oli 59,4 metriä.
Kolmas kanava

Kolmas Konnuksen kanava rakennettiin vuosina 1917–1919 kun Konnuksen ensimmäinen 1841 valmistunut sulku muutettiin uittosuluksi. Sulun pituudeksi tuli 125 metriä ja leveydeksi 7,7 metriä. Koska sulun avaaminen silloisella tekniikalla ei ollut mahdollista ennen kuin veden pinta oli samalla tasolla sulkuportin kummallakin puolella oli sulun käyttö uitossa kuitenkin hidasta silla tukkilautta täytyi suluttaa kuten normaalit laivatkin.
Neljäs kanava

Neljäs Konnuksen kanava rakennettiin vuosina 1969–1971 Savonlinnan ja Kuopion välisen syväväylän rakentamisen yhteydessä. Tällöin rakennettiin uusi betoniseinäinen sulku vanhan uittosulun viereen. Sulun pituus oli 160 metriä, leveys 13,3 metriä ja syvyys 4,8 metriä. Tämä viimeisin rakennustyö tuli maksamaan 7,5 miljoonaa markkaa.
Samanaikaisesti Konnuksen kanavan kanssa rakennettiin Varkauden–Kuopion syväväylälle myös viisi 30 metriä avokanavaa: Pussilantaipaleen kanava vuosina 1969–1970, Alajärven kanava vuosina 1970–1972 ja Pitkälänniemen kanava vuosina 1971–1972 Unnukan ja Haukiveden välille Taipaleen kanavan yläpuolelle sekä Muuraispuron kanava vuosina 1969–1970 Unnukan ja Voipaalanselän välille ja Rahasalmen kanava vuosina 1970–1971 Voipaalanselän ja Koirusselän välille.
Nykytilanne

Konnuksen kanava on ahkerassa käytössä niin huvi- kuin ammattiliikenteessä. Kanava toimii nykyään itsepalvelulla, mutta sitä valvotaan ja tarvittaessa kaukokäytetään Varkaudesta Taipaleen kanavalta. Kanava on liikennekauden aikana avoinna 24 tuntia vuorokaudessa. Konnuksen ja Taipaleen kanavien käyttö- ja kunnossapitotehtävistä vastaa Väyläviraston urakoitsijana NRC Group Finland Oy.
Aiheesta muualla

Kuvia tai muita tiedostoja aiheesta Konnuksen kanava Wikimedia Commonsissa
Vuoksen vesistön kanavat
| --- | --- |
Heinäveden reitti:  Karvion kanava | Kerman kanava | Pilpan kanava | Vihovuonteen kanava
Iisalmen reitti:  Ahkiolahden kanava | Nerkoon kanava
Juojärven reitti:  Kaavinkosken kanava | Taivallahden kanava | Varistaipaleen kanava
Leppävirran reitti:  Konnuksen kanava | Naapuskosken kanava | Taipaleen kanava
Nilsiän reitti:  Lastukosken kanava | Juankosken kanava | Karjalankosken kanava
Pielisen reitti:  Joensuun kanava | Kaltimon kanava | Kuurnan kanava
Muita kanavia:  Ketveleen kanava | Kuivataipaleen kanava | Saarikosken kanava | Raikuun kanava | Saimaan kanava
Morten Andreas Meyer

| Morten Andreas Meyer> Norjan modernisaatioministeri |
| --- | --- |
 Bondevikin II hallitus 18. kesäkuuta 2004 – 17. lokakuuta 2005  
Edeltäjä:  Victor Norman
Seuraaja:  Heidi Grande Røys
Henkilötiedot
Syntynyt: 20. lokakuuta 1959 (ikä 64) Sarpsborg, Norja
Tiedot
Puolue:  Høyre
Morten Andreas Meyer (s. 20. lokakuuta 1959 Sarpsborg) on norjalainen Høyren poliitikko. Hän toimi Norjan modernisaatioministerinä 2004–2005.
Aiheesta muualla

Morten Andreas Meyer Norjan suurkäräjien verkosivuilla (norjaksi)
Kuluttajansuojalaki

Suomen kuluttajansuojalain (SDK 38/1978, ruots. konsumentskyddslag) soveltamisalana on kulutushyödykkeiden tarjonta, myynti ja muu markkinointi elinkeinonharjoittajilta kuluttajille. Sen toteutumista valvoo kuluttaja-asiamies. Laki kuuluu oikeudenalojen systematiikassa kauppaoikeuden piiriin tai velvoiteoikeuden piiriin. Kollektiivista kuluttajasuojaa käsittelevät osat on yleensä luettu kauppaoikeuden piiriin, kun taas velvoiteoikeuteen on katsottu kuuluvan kuluttajakauppaa käsittelevät kysymykset.
Markkinoinnin sääntely (2 luku)

Lain mukaan ensinnäkään markkinoinnissa ei saa käyttää hyvän tavan vastaista tai muutoin kuluttajien kannalta sopimatonta menettelyä, kuten harhaanjohtavaa mainontaa tai antaa virheellistä informaatiota tuotteen ominaisuuksista. Myyjä ei myöskään saa toimittaa tuotetta kuluttajalle markkinoinnin yhteydessä, ellei tuotetta ole nimenomaisesti tilattu. Toisaalta muihin kilpaileviin yrityksiin kohdistuva vertaileva maininta on sallittua, kunhan vertailtavat tiedot eivät ole harhaanjohtavia tai totuudenvastaisia.
Sopimusehtojen sääntely (3 luku)

Yleisesti sopimukset ovat sitovia. Sopimusoikeudessa on kuitenkin hyväksytty ns. sosiaalisen siviilioikeuden käsite. Kuluttajaa pidetään heikompana sopimuksen osapuolena kuin elinkeinonharjoittajaa, joten kuluttajan asemaa on lainsäädännön keinoin vahvistettu. Esimerkiksi EU:n lainsäädännössä on säädetty Suomea sitovasti kohtuuttomien ehtojen kiellosta, jotka on sisällytetty kuluttajansuojalakiin:
Yritys ei saa kiristää, painostaa tai pakottaa asiakasta hyväksymään kohtuuttomia irtisanomis- tms. ehtoja
Sopimukseen "ujutetut" kohtuuttomat ehdot ovat kiellettyjä, niitä voidaan tarvittaessa sovitella OikTL 36 §:n perusteella
Jos tietystä sopimusehdosta syntyy erimielisyyttä, on elinkeinonharjoittajalla ensisijaisesti näyttötaakka
Kuluttajankauppa (5 luku)

Sopimusehto, joka poikkeaa kuluttajansuojalain 4 luvun säännöksistä ostajan vahingoksi, on mitätön. Esimerkiksi tuotteelle myönnetty takuu aiheuttaa usein epätietoisuutta, sillä kuluttajat eivät aina tiedä todellisista oikeuksistaan. Takuuajan rajoittaminen ei ole 4 luvun mukaan mahdollista, vaan kuluttajalla on oikeus vedota tavarassa ostohetkellä olleeseen virheeseen kohtuullisen ajan kuluessa ostohetkestä lukien (max. 10 vuotta). Tämä oikeus kuluttajalla on riippumatta siitä, minkä pituisen takuun myyjä olisi tuotteelle myöntänyt.
4 luvussa ovat myös säännökset ns. vaaranvastuun siirtymisestä. Pääsääntöisesti myyjä vastaa tuotteen toimittamisesta perille ja toimituksen aikana syntyneiden vahinkojen korvaamisesta, ellei kyseessä ole ns. noutokauppa (ostaja hakee tavaran myyjän tiloista). Osapuolilla on myös velvollisuuksia toisiaan kohtaan, muun muassa ostajan tulee tarvittaessa auttaa tavaran perille toimittamista (avata ovia, antaa ohjeita yms.).
Ostaessaan virheellisen tuotteen on ostajalla mahdollisuus vedota joko myyjään tai KSL 5:31:n mukaisesti tätä aikaisempaan portaaseen (maahantuoja, valmistaja tms.). Ostaja voi myös vaatia reklamoinnista aiheutuneet välttämättömät kustannukset, esimerkiksi matkapuhelinkulut, korvattavaksi.
Etämyynti ja kotimyynti (6 luku)

Koti- ja etämyynnissä ostajalla on 14 päivän palautusoikeus. Toisin kuin muussa kaupankäynnissä ostaja voi perua kaupan tai tilauksen ilman perusteluja. Kuluttujan on maksettava palautuskulut. Peruutusilmoituksen saatuaan myyjän on palautettava ostajalle kauppahinta viipymättä.
Kuluttajaluotot (7 ja 7 a luku)

Kuluttajaluotto tarkoittaa luottoa, jonka elinkeinonharjoittaja myöntää kuluttajalle lainana tai maksulykkäyksenä tai muuna vastaavana taloudellisena järjestelynä. Kuluttajaluottojen markkinointia, tekotapaa ja ehtoja on säädelty kuluttajansuojalain 7 luvussa. Asuntoluottoja koskevat säädökset ovat 7 a luvussa.
Aiheesta muualla

Tietoa kuluttajansuojasta (KKV)
LAKI24.fi:n kuluttajasuoja-artikkelit (Arkistoitu – Internet Archive)